Publication: Magyar Közlöny
Issue: MK-2003-20 (Year: 2003, Number: 20)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 313

c) A Ve. 3. § szerint a választási eljárás szabályainak alkalmazása során a választásban érintett résztvevõknek érvényre kell juttatniuk többek között a következõ alapelveket: a jogorvoslat lehetõsége és pártatlan elbírálása és a választás eredményének gyors és hiteles megállapítása. 2003/20. szám A Ve. 6. § (1) bekezdése alapján a választási bizottságok mûködése és tevékenysége, valamint a választási bizottságok rendelkezésére álló adatok — törvényben megállapított kivétellel — nyilvánosak. A választási eljárás nyilvánossága nem sértheti a szavazás titkosságát és a személyhez, valamint a személyes adatok védelméhez fûzõdõ jogokat. A (2) bekezdés kimondja, hogy a választás eredményét rögzítõ jegyzõkönyvek másolatát ingyenesen kell a jelölõ szervezetek és független jelöltek rendelkezésére bocsátani. A választás számítógépes adatait azonos feltételekkel, díjfizetés ellenében bárki igényelheti. A Ve. 74. § (2) és (3) bekezdése szerint a jegyzõkönyveket három példányban kell kiállítani, melyeket a választási bizottság jelen levõ tagjai aláírnak, továbbá a jegyzõkönyv egy-egy másolati példányát az illetékes választási bizottság — kérésükre — átadja a jelöltek jelen levõ képviselõinek. A 75. § (2) bekezdése alapján a jegyzõkönyvek egy példánya az illetékes választási irodában a szavazást követõ három napon belül megtekinthetõ. A Ve. 84. § alapján a szavazatszámláló bizottság szavazóköri eredményt megállapító döntése [73. § (1) bekezdés] ellen csak a választási bizottságnak a választási eredményt megállapító döntése elleni kifogással együtt van helye. A továbbiakban, a 85. § (1) bekezdése kimondja, hogy a választási bizottságnak a választási eredményt megállapító döntése [73. § (2) bekezdés] ellen a szavazatszámláló bizottság szavazóköri eredményt megállapító döntésének törvénysértõ voltára, vagy a szavazóköri eredmények összesítésére és a választási eredmény megállapítására vonatkozó szabályok megsértésére hivatkozással lehet kifogást benyújtani úgy, hogy az legkésõbb a választási bizottság döntését követõ napon a sérelmezett döntést hozó választási bizottsághoz megérkezzen. A (2) bekezdés szerint a kifogás elbírálására jogosult választási bizottság a kifogásról legkésõbb a beérkezését követõ napon dönt. A választási bizottság döntése elleni kifogást úgy kell benyújtani, hogy az legkésõbb a választási bizottság döntését követõ napon a sérelmezett döntést hozó választási bizottsághoz megérkezzen.

Source: https://magyarkozlony.hu/hivatalos-lapok/5d6aa6c7c9b285cf5a41156cf7a0d05518cdb6b9/dokumentumok/cc42e560f815e12ff73eea2548cc56ccf6fc5c2b/letoltes